
НА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА ОРГАНИЗАЦИЯТАИ ДЕЙНОСТТА  НА ОБЩИНСКИ СЪВЕТ БОЖУРИЩЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ

На основание чл. 77 и чл. 79 във връзка с чл. 75 от  Административно-процесуалния кодекс /АПК/, чл. 26, ал. 2, ал. 3 и ал. 4, във връзка с чл. 28 от Закона за нормативните актове /ЗНА/, ОБЩИНСКИ СЪВЕТ - БОЖУРИЩЕ уведомява всички заинтересовани лица и организации, че се предоставя 30-дневен срок, считано от датата на публикуване, на адрес: гр. Божурище, ул. Европа № 85, Деловодство, както и на електронен адрес: bojurob@mail.bg,  да изразяват становища и да дават своите предложения по изготвения ПРОЕКТ ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА ОРГАНИЗАЦИЯТА И ДЕЙНОСТТА  НА ОБЩИНСКИ СЪВЕТ БОЖУРИЩЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ 

На основание чл. 26, ал. 3 от ЗНА настоящото уведомление да се оповести на интернет страницата на Община Божурище. Заинтересованите лица и организации могат да се запознаят с проекта за иземенение и допълнение на Правилника чрез публикуваните по-долу приложения.

Настоящата обява е публикувана на 08.10.2020 г. (осми октомври две хиляди и двадесета година).

МОТИВИ
ОТНОСНО: ИЗМЕНЕНИЕ И ДОПЪЛНЕНИЕ НА ПРАВИЛНИК ЗА ОРГАНИЗАЦИЯТАИ ДЕЙНОСТТА  НА ОБЩИНСКИ СЪВЕТ БОЖУРИЩЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ

Основание: чл.28 от ЗНА

1. Причини, налагащи изменението и допълнението на ПРАВИЛНИК ЗА ОРГАНИЗАЦИЯТА И ДЕЙНОСТТА  НА ОБЩИНСКИ СЪВЕТ БОЖУРИЩЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ:

С Указ № 162 на Президента на Република България в бр.70 от 07.08.2020год. на Държавен вестник е публикуван Закон за изменение и допълнение на Закона за местното самоуправление и местната администрация.

В извършените изменения и допълнение са въведени редица изменения и допълнения в  Закона за местното самоуправление и местната администрация, които са свързани с начина на свикване на заседанията на общинските съвети и взимане на решения при обявени извънредно положение, бедствено положение, извънредна епидемична обстановка или кризисна ситуация, засягаща територията на общината или част от нея, и когато мерките и неотложните ограничения, свързани с тях, не позволяват или затрудняват провеждането на присъствено заседание.

Въведени са и изменения във връзка със задълженията на общинския съветник, свързани със Закона за противодействие на корупцията и за отнемане на незаконно придобитото имущество.

2. Цели които се постигат:

Като подзаконов нормативен акт ПРАВИЛНИКА ЗА ОРГАНИЗАЦИЯТА И ДЕЙНОСТТА  НА ОБЩИНСКИ СЪВЕТ БОЖУРИЩЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ следва да си кореспондира с извършените в ЗМСМА изменения и допълнения, поради което същият е необходимо да бъде изменен и допълнен със съответните текстове.

3. Финансови и други средства, необходими за извършването на измененията и допълненията:

Проектът на предлаганото приемана на ИЗМЕНЕНИЕ И ДОПЪЛНАНИЕ НА ПРАВИЛНИК ЗА ОРГАНИЗАЦИЯТА И ДЕЙНОСТТА  НА ОБЩИНСКИ СЪВЕТ БОЖУРИЩЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ не изисква нови финансови или други средства.

4. Очаквани резултати от прилагането, включително финансови, ако има такива: 

Съответствие на приетия ПРАВИЛНИК ЗА ОРГАНИЗАЦИЯТА И ДЕЙНОСТТА  НА ОБЩИНСКИ СЪВЕТ БОЖУРИЩЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ с извършените промени и допълнения в  Закона за местното самоуправление и местната администрация и възможност за провеждане на заседания на общинския съвет при извънредни ситуации и при спазване мерките за опазване живота и здравето на общинските съветници и населението.

5. Анализ за съответствие с правото на Европейския съюз:

Предлаганите изменения и допълнения на ПРАВИЛНИКА ЗА ОРГАНИЗАЦИЯТА И ДЕЙНОСТТА  НА ОБЩИНСКИ СЪВЕТ БОЖУРИЩЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ не са в противоречие на нормативен акт от по-висока степен и са в съответствие с правото на Европейския съюз.

ПРОЕКТ

ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА ОРГАНИЗАЦИЯТА И ДЕЙНОСТТА  НА ОБЩИНСКИ СЪВЕТ БОЖУРИЩЕ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ

§1 В Глава  пета ПОВЕДЕНИЕ НА ОБЩИНСКИЯ СЪВЕТНИК 

се правят следните изменения и допълнения:

Чл.25 се изменя, както следва:
Създава се ал.5, ал.6 и ал.7
(5) Общинският съветник няма право да извършва дейности, които водят до нарушаване на забрани и ограничения, свързани с изпълнението на висша публична длъжност, съгласно глава осма, раздел ІІІ от Закона за противодействие на корупцията и за отнемане на незаконно придобитото имущество.

(6) В общия случай, в едномесечен срок от полагането на клетвата лице, което при избирането му за общински съветник заема длъжност, съгласно чл.34, ал.5, т.1 и т.2 от ЗМСМА, подава молба за освобождаването му от заеманата длъжност и уведомява писмено за това председателя на общинския съвет и общинската избирателна комисия. Когато общински съветник има частен интерес, той е длъжен да предприеме действие за предотвратяване на конфликт на интереси.

(7) За общинския съветник, включително за председателя на общинския съвет, не е налице конфликт на интереси при участие в подготовката, обсъждането и приемането на бюджета на общината и на възнаграждението на кметовете, на председателя на общинския съвет и на общинските съветници.

§2.  В Глава  осма ПЛАНИРАНЕ, ПОДГОТОВКА И ПРОВЕЖДАНЕ НА ЗАСЕДАНИЯ НА ОБЩИНСКИЯ СЪВЕТ 

Създава се нов чл. 53.а
Чл.53а (1) При обявени извънредно положение, бедствено положение, извънредна епидемична обстановка или кризисна ситуация, засягащи територията на общината или част от нея, и когато въведените мерки и наложените ограничения, свързани с тях, не позволяват или затрудняват провеждането на присъствени заседания, общинският съвет или неговите комисии могат да провеждат заседания от разстояние при спазване на условията за кворум и лично гласуване, като се осигурява пряко и виртуално участие чрез видеоконференция чрез технически средства за комуникационна връзка за едновременно предаване и приемане на образ и звук между общинските съветници, намиращи се на различни места, които отговарят на изискванията за мрежова и информационна сигурност и гарантират участието, идентифицирането и начина на гласуване на всеки общински съветник.
(2) За заседанията по ал. 1 се изготвя видеозапис върху електронен носител, който се прилага към протокола от заседанието.

(3) Председателят на общинския съвет свиква заседанията и определя начина на провеждането им, като осигурява публичност и пряко излъчване на интернет страницата на общината на заседанията по ал. 1, освен ако общинският съвет реши отделно заседание да бъде закрито. За откритите заседания по ал. 1 се прилагат разпоредбите на чл. 28, ал. 3 от ЗМСМА и този Правилник.

(4) Обстоятелствата по ал. 1 се отразяват в протокола от заседанието.

(5) Условията и редът за свикване и провеждане на заседанията по ал. 1, за изпращане на материалите и проектите за решения на общинските съветници, процедурата за приемане и удостоверяване на кворума и начинът за приемане на решенията в заседанията, проведени чрез видеоконференция  се определят и провеждат по реда на чл. 47, чл. 48, чл.49, чл. 51 и чл.52 от настоящия правилник или с неприсъствено гласуване.
§3.  В Глава  осма ПЛАНИРАНЕ, ПОДГОТОВКА И ПРОВЕЖДАНЕ НА ЗАСЕДАНИЯ НА ОБЩИНСКИЯ СЪВЕТ 

Създава се нов чл. 53.б
(1) В случаите по чл.53а, ал.1, когато няма техническа възможност за провеждане на заседание от разстояние чрез видеоконференция, общинският съвет или неговите комисии могат да провеждат заседания от разстояние и да приемат решения чрез неприсъствено гласуване по реда на чл.64, ал.3, т.3 от Правилника – чрез „саморъчно подписване“ като се осигурява спазването на условията за кворум и лично гласуване и се гарантира участието, идентифицирането и начина на гласуване на всеки общински съветник.

(2) Председателят на общинския съвет свиква заседание по реда на ал.1, като  материалите за него се предоставят на общинските съветници  в три дневен срок лично или на електронен адрес, но не по късно от деня, определен за полагането на саморъчен подпис. В поканата за свикване на заседание, съгласно ал.1 задължително се посочват: мотивите за свикване на заседанието по този ред и срокът (начална и крайна дата) за полагане на подписи, който не може да бъде по-кратък от 5 работни дни.

(3) За полагането на саморъчен подпис се изготвя специална форма на гласуване, съдържаща текста на решението, графа за отбелязване на  гласуването – „за“, „против“ и „въздържал се“, имената на общинските съветници, като същите за задължени да изразят вота си с изписване на вида глас и полагането на подпис в определения срок.

(4) В срока на ал.2 общинските съветници имат правото да представят в писмен вид своите възражения, забележки и мнения относно поставения за решаване въпрос.

(5) За мотивите за свикване на заседание по реда на ал.1, резултатите от гласуването, постъпилите възражения, мнения и забележки и установения кворум  се  съставя и подписва Протокол, с който се установява спазването на условията за кворум и лично гласуване и гарантирането на участие, идентифицирането и начина на гласуване на всеки общински съветник.

Забележка: Съгласно чл.26, ал.2 и ал. 4 от Закона за нормативните актове на заинтересованите лица се предоставя 30 /тридесет/ дневен срок за предложения и становища по проекта. Същите могат да бъдат депозирани в деловодството на Общински съвет. Божурище или изпращани на e-mail: bojurob@mail.bg
Венцислав Симеонов
Председател на Общински съвет – Божурище
Дата на публикуване: ………………………………..

